10. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Ε.3554/296 της 25 Απρ./20 Μαΐου  1964 (ΦΕΚ Β΄ 185) Περί εισαγωγής επί προσωρινή ατελεία πρώτων υλών προοριζομένων δια την κατασκευήν καλωδίων εξακτέων εις αλλοδαπήν. Έχοντες υπ’ όψιν: α)Τας διατάξεις του Νόμ.4607/1930, περί τροποποιήσεως διατάξεων των περί τελωνειακού δασμολογίου Νόμου, ως αύται ετροποποιήθησαν και συνεπληρώθησαν μεταγενεστέρως και β)την από 28ης Μαρτ.1964 γνωμοδότησιν της Επιτροπής του άρθρ.6 του Νόμ.2861/1954 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων, αποφασίζομεν: Άρθρ.1.-Εις εργοστασιάρχας κατασκευής καλωδίων επιτρέπεται η επί προσωρινή ατελεία και επί τη καταθέσει δια τους δασμούς και λοιπούς φόρους τραπεζιτικής εγγυήσεως η αξιοχρέου προσωπικής εγγυήσεως, εισαγωγή των κάτωθι πρώτων υλών προς κατασκευήν καλωδίων και εξαγωγήν τούτων εις αλλοδαπήν ή διάθεσιν εις δικαιούχους ατελείας ή αποταμίευσιν εντός έτους από της παραλαβής των πρώτων υλών. 1.Προϊόντων πολυμερισμού και συμπολυμερισμού δ.κλάσεως 3902 Β. 2.Χαλκού ακατεργάστου δασμ.κλάσεως 7401. 3.Μολύβδου ακατεργάστου δασμ.κλάσεως 7801. 4.Χάρτου της δασμ.κλάσεως 4801 Β. 5.Χάρτου δασμ.κλάσεως 4815 Δ. 6.Συρμάτων εκ σιδήρου γυμνών επιμεταλλωμένων δασμ.κλάσεως 7314. 7.Φύλλων εκ χάλυβος πλάτους μέχρι 210 χιλιοστομέτρων δασμ.κλάσεως 7312. 8.Ελαίου και λιπών ορυκτών δασμ.κλάσεως 2710 Η. 9.Ιούτης δασμ.κλάσεως 5703. 10.Αργιλίου ακατεργάστου δασμ.κλάσεως 7601. 11.Σχοινίων εκ σιδηρών ή χαλυβδίνων συρμάτων απλών ή επιμεταλλωμένων δασμ.κλάσεως 7325. 12.Κασσιτέρου ακατεργάστου δασμ.κλάσεως 8001. 13.Νημάτων εκ χάρτου δασμ.κλάσεως 5708. 14.Φύλλων και ταινιών εξ αργιλίου δασμ. κλάσεως 7605 και 7604. 15.Υφασμάτων και ειδών εξ υφαντικών υλών δια τεχνικάς χρήσεις δασμ.κλάσεως 5917. 16.Πίσσης των δασμ.κλάσεων 3809 και 3810 17.Σμάλτου (Βερνικίου) δασμ.κλάσεως 3209. Άρθρ.2.-1.Οι εργοστασιάρχαι οι βουλόμενοι να τύχωσι του ανωτέρω ευεργετήματος δέον να υποβάλωσιν εις την αρμοδίαν Τελωνειακήν Αρχήν εις την περιφέρειαν της οποίας κείται το εργοστάσιόν των αίτησιν περί τούτου, δι’ ης συν τοις άλλοις θα  αναφέρωσι: α)το ονματεπώνυμον και την διεύθυνσίν των ή του αντιπροσώπου των, β)την πόλιν και την θέσιν εις ην κείται το εργοστάσιον, γ)την πόλιν και την θέσιν των αποθηκών εναποθέσεως των πρώτων υλών και των εκ τούτων κατασκευασθησομένων προϊόντων και δ)την ποσότητα των πρώτων υλών την αναγκαιούσαν αυτοίς κατ’ έτος προς κατασκευήν καλωδίων εξακτέων εις αλλοδαπήν ή διαθετέων εις δικαιούχους κατά τας κειμένας διατάξεις ατελείας. 2.Επί τη υποβολή της ανωτέρω αιτήσεως συγκαλών την υπό των διατάξεων του άρθρ.2 του Νόμ.ΒΡΝΗ/1893, προβλεπομένην επιτροπήν, ήτις συνερχομένη διενεργεί έρευναν προς καθορισμόν της παραγωγικής δυναμικότητος του εργοστασίου. Επί τη βάσει του πορίσματος της Επιτροπής ταύτης ο αρμόδιος Τελώνης αποφαίνεται περί των παραδοτέων κατ’ έτος ποσοτήτων πρώτων υλών. Άρθρ.3.-Κατά την εξαγωγήν ή αποταμίευσιν των καλωδίων θα λαμβάνηται δείγμα εις διπλούν. Το εν των δειγμάτων τούτων θ’ αποστέληται εις το αρμόδιον παράρτημα του Γενικού Χημείου του Κράτους δια την διενέργειαν χημικού ελέγχου προς προσδιορισμόν των χρησιμοποιηθεισών δια την κατασκευήν των καλωδίων πρώτων υλών και της, επί τοις % αναλογίας αυτών. Το αποτέλεσμα του ανωτέρω ελέγχου θα καθίσταται γνωστόν εις την αποστείλασαν το δείγμα Τελωνειακήν αρχήν. 2.Το έτερον των δειγμάτων θα κρατήται επί ένα μήνα από της κοινοποιήσεως του αποτελέσματος του χημικού ελέγχου εις τον ενδιαφερόμενον, δια την περίπτωσιν εγέρσεως αμφισβητήσεως, ήτις δέον να ενεργήται εντός οκτώ ημερών από του αποτελέσματος του ανωτέρω ελέγχου. Επί εγερθησομένης αμφισβητήσεως αποφαίνεται η Κεντρική υπηρεσία του Γενικού Χημείου του Κράτους. Η πίστωσις της οικείας πράξεως προσωρινής ατελείας θα πραγματοποιήται δι’ αντιγράφων παραστατικών εξαγωγής ή αποταμιεύσεως επί τη βάσει των εκ του χημικού ελέγχου προκυψάντων αποτελεσμάτων. Άρθρ.4.-Επί περιπτώσεων διαθέσεων καλωδίων εις δικαιούχα ατελείας πρόσωπα η πίστωσις θα πραγματοποιείται επί τη τηρήσει της υπ’ αριθ. Ε.3554/δις/64 αποφάσεως. Άρθρ.5.-Την επομένην της λήξεως της εν άρθρ.1 αναφερομένης προθεσμίας χρεούται η οικεία πράξις προσωρινής ατελείας με τους δασμούς και λοιπούς φόρους τους αναλογούντας επί των πρώτων υλών των μήπω εξαχθεισών, υπό μορφήν καλωδίων και εισπράττονται εντόκως συμφώνως προς τας διατάξεις του άρθρ.3 του Νόμ.ΒΡΝΗ/1893. (Αντί της σελ.554,01(ε) Σελ.554,01(ζ) Τεύχος 453-Σελ.127 Σίδηρος 30.Η.ο.10 Αι υπ’αριθ.Ε.20042/1959, Ε.11602/62 και Ε. 1736/157/1963 αποφάσεις ημών καταργούνται. 